stanford-oval/wikipedia huggingface dataset:
Susan Howard

| Susan Howard> Jeri Lynn Mooney |
| --- | --- |

Henkilötiedot
Koko nimi:  Susan Howard Chrane
Syntynyt: 28. tammikuuta 1944 (ikä 80) Marshall, Texas
Ammatti:  näyttelijä
Näyttelijä
Aktiivisena:  1966–1993
Merkittävät roolit:  Donna Culver Krebbs Dallas
Palkinnot
 Soap Opera Digest -palkinto (1986) 
Aiheesta muualla
IMDb
Susan Howard (alk. Jeri Lynn Mooney, s. 28. tammikuuta 1944 Marshall, Texas) on yhdysvaltalainen näyttelijä. Hänet tunnetaan muun muassa Donna Culverin roolistaan television draamasarjassa Dallas. Howard on työskennellyt myös käsikirjoittajana ja hän on Writers Guild of American jäsen.
Ura

Susan Howard, oikealta nimeltään Jeri Lynn Mooney, syntyi Cassell C. ja Melba Ruth "Peg" Mooneyn perheeseen. Hän harrasti teatteria jo lapsena. 1960-luvun alussa Jeri Lynn opiskeli teatteritaiteita kaksi vuotta Texasin yliopistossa Austinissa. Näyttelijänopinnot veivät hänet Los Angelesiin, ja myöhemmin hän otti käyttöön taiteilijanimen Susan Howard.
Howard näytteli vierailevana tähtenä useissa suosituissa televisiosarjoissa 1960- ja 1970-luvuilla. Hänet nähtiin muun muassa Bonanzassa ja Columbossa. 1970-luvun puolessa välissä Howard näytteli ison sivuosan Maggie Petrocellina televisiosarjassa Petrocelli. Hän oli ehdokkaana sekä Golden Globe- että Emmy-palkinnon saajaksi Maggien roolistaan.
Ensiesiintymisensä Dallasissa Howard teki vuonna 1979. Hän oli sarjassa alkuun vierailevana tähtenä ja sittemmin vakituisena. Howardin Dallas-ura päättyi 1987. Hänen roolihahmonsa oli Donna Culver, joka sarjan edetessä rakastuu Steve Kanalyn näyttelemään Ray Krebbsiin ja päätyy tämän kanssa naimisiin. Howard sai roolistaan Soap Opera Digest -palkinnon vuonna 1986. Howard pääsi vaikuttamaan roolihahmoonsa: hän ehdotti, että tästä rakennetaan uranainen, jolla on vaikutusvaltaa. Niin myös kävi.
Televisiouransa jälkeen Howard on toiminut aktiivisesti Texasin republikaanipuolueessa.
Sofia Bryant

Sofia Bryant (s. 26. joulukuuta 1999) on suomalais-yhdysvaltalainen näyttelijä, joka tunnetaan parhaiten roolistaan televisiosarjassa I Am Not Okay with This.
Filmografia

Good Wife (televisiosarja, 2016) – Yesha Dargis
Blue Bloods (televisiosarja, 2018) – naispuolinen tutkija
Suspicion (televisioelokuva, 2018) – Ellie Goodman
The Code (televisiosarja, 2019) – Janea Kroll
I Am Not Okay with This (televisiosarja, 2019) – Dina
TUL:n jalkapallon Mestaruussarjan kausi 1939

| TUL:n suursarjann kausi 1939 |
| --- | --- |
Joukkueiden määrä:  12
Ajankohta:  14. toukokuuta – 8. lokakuuta 1939
Mestari:  KTP
Pudonneet joukkueet:  Ryhti, Visa
  ← 1938 :  1940 → 
TUL:n suursarja 1939 oli 20. Suomen Työväen Urheiluliiton jalkapallomestaruuskilpailu. Se pelattiin kahdentoista joukkueen yksinkertaisena sarjana. Mestaruuden voitti Kotkan Työväen Palloilijat.
Suursarjan mestaruus ratkesi viimeisenä ottelupäivänä, jolloin KTP voitti Töölön Vesan vieraskentällä maalein 4–1. Sarjaa pisteellä johtanut TPV oli tuolloin jo pelannut kaikki ottelunsa. TUL:n Suomi-sarjaan putosivat Viipurin Ryhti ja Helsingin Visa.
Sarjataulukko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | KTP | 11 | 9 | 2 | 0 | 39 | 5 | +34 | 20  |
| 2 | TPV | 11 | 9 | 1 | 1 | 30 | 14 | +16 | 19  |
| 3 | Kullervo | 11 | 8 | 1 | 2 | 34 | 12 | +22 | 17  |
| 4 | Töölön Vesa | 11 | 7 | 0 | 4 | 22 | 17 | +5 | 14  |
| 5 | MKV | 11 | 6 | 1 | 4 | 25 | 21 | +4 | 13  |
| 6 | TuTo | 11 | 4 | 4 | 3 | 19 | 16 | +3 | 12  |
| 7 | Pyrkivä | 11 | 5 | 2 | 4 | 28 | 26 | +2 | 12  |
| 8 | Veikot | 11 | 3 | 4 | 4 | 22 | 29 | −7 | 10  |
| 9 | Yritys | 11 | 2 | 1 | 8 | 16 | 37 | −21 | 5  |
| 10 | Ponnistus | 11 | 1 | 2 | 8 | 11 | 23 | −12 | 4  |
| 11 | Ryhti | 11 | 1 | 2 | 8 | 9 | 29 | −20 | 4  |
| 12 | Visa | 11 | 1 | 0 | 10 | 17 | 33 | −16 | 2  |
TUL:n mestarit

KTP:n joukkue: Eino Viinikainen, Osmo Rikka, Reino Andersson, Toivo Markkanen, Jorma Vainio, Väinö Heiskanen, Väinö Parkkinen, Paavo Koponen, Voitto Happonen, Tuure Andersin, Uuno Taipale, Toivo Paananen, Matti Paananen, Eino Flinck, Pertti Kunnari, Arvi Forss, Sulo Paananen, Sulo Attenberg, Lasse Piirtamo, Kaarlo Niilonen, Pentti Sopanen ja Eero Pöyry.
Suvaitsevuusperiaate

Suvaitsevuusperiaate eli toleranssiperiaate on filosofi Rudolf Carnapin esittämä periaate. Teoksessaan Logische Syntax der Sprache Carnap kirjoitti:
»Logiikassa ei ole moraalia. Jokainen voi rakentaa logiikkansa eli kielimuotonsa haluamallaan tavalla. Mutta mikäli hän tahtoo keskustella kanssamme, hänen on selvästi ilmoitettava, miten hän aikoo tehdä sen. Filosofisten selvittelyjen sijasta hänen on esitettävä syntaktisia määrityksiä.» 
(Carnap 1934, s. 45.)
» "In der Logik gibt es keine Moral. Jeder mag seine Logik, d. h. seine Sprachform, aufbauen wie er will. Nur muß er, wenn er mit uns diskutieren will, deutlich angeben, wie er es machen will, syntaktische Bestimmungen geben anstatt philosophischer Erörterungen." (saksaksi) » 
( )
Tämä periaate painottaa toisaalta kielellistä ja käsitteellistä selkeyttä, toisaalta suvaitsevuutta erilaisten kielten valinnassa todellisuuden jäsentämistä varten.
Sompio (täsmennyssivu)

Sompio voi tarkoittaa seuraavia asioita:
Sodankylään liittyen:
Sompio, Sodankylän kuntaan kuulunut lapinkylä eli siida
Sompion luonnonpuisto, luonnonpuisto Sodankylässä
Sompio, Sodankylässä ilmestyvä paikallislehti
Sompio: Luiron korpien vanhaa elämää, Samuli Paulaharjun vuonna 1939 ilmestynyt kirja
Sompioita muualla Suomessa:
Sompio, kaupunginosa Keravalla
Sompio, saari Luumäellä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sompio”, voi hakea sivunnimihaulla, laajalla sivunnimihaulla tai tekstihaulla.
Suomen Pietarin instituutti

Suomen Pietarin instituutin logo
Suomen Pietarin instituutti on vuonna 1992 perustettu suomalainen kulttuuri- ja tiedeinstituutti Pietarissa. Instituutin päätavoite on esitellä ja tukea suomalaista kulttuuria ja tiedeyhteistyötä Venäjällä.
Suomen Pietarin instituutti järjestää avoimia yleisötapahtumia ja tukee suomalaisten asiantuntijoiden osallistumista merkittäviin Pietarissa järjestettäviin tapahtumiin, kuten festivaaleille, näyttelyihin ja seminaareihin. Organisaatio toimii yhdistävänä linkkinä suomalaisten ja venäläisten tiede- ja kulttuurialan asiantuntijoiden välillä.
Suomen Pietarin instituutti on itsenäinen voittoa tavoittelematon organisaatio, jota rahoittaa Suomen opetus- ja kulttuuriministeriö. Se on osa Suomen kulttuuri- ja tiedeinstituuttien verkostoa, johon kuuluu 17 itsenäistä toimijaa eri puolilla maailmaa. Suomen Pietarin instituutti sijaitsee Suomi-talon ensimmäisessä kerroksessa, jossa toimii myös instituutin kaikille avoin kirjasto. Vuodesta 2017 Suomen Pietarin instituuttia hallinnoi Suomi-Venäjä-seura.
Venäjän aloitettua hyökkäyssodan Ukrainassa Suomen Pietarin instituutti laittoi yleisöohjelmansa tauolle 25.2.2022 ja keskeytti toimintansa kokonaan huhtikuussa Suomi-Venäjä-seuran hallituksen päätöksen mukaisesti.
Suomi-Venäjä-seuran hallitus päätti kesäkuussa 2022 vetäytyä tehtävästään Suomen Pietarin instituutin taustajärjestönä ja lopettaa Suomen Pietarin instituutin toiminnan. Instituutin johtaja (2018-2022) Sani Kontula-Webb kiitti yhteistyökumppaneita ja sidosryhmiä jäähyväisviestissään.
Suomen Pietarin instituutin johtokunta

Suomen Pietarin instituutin johtokuntaan kuuluu tieteen, kulttuurin ja liike-elämän asiantuntijoita. Johtokunnan tehtävänä on toimia instituutin tukena ohjelmasuunnittelussa ja toiminnan kehittämisessä.
Johtokunnan jäsenet:
Kalervo Väänänen, Turun yliopiston rehtori emeritus
Marjo Mäenpää, Kulttuuripolitiikan tutkimuskeskuksen johtaja
Suvi Saloniemi, Helsingin Designmuseon intendetti
Ilkka Salonen, East Officen hallituksen puheenjohtaja
Niina Sinkko, Suomi-Venäjä-seuran pääsihteeri
Sanna Iskanius, koulutusjohtaja, Itä-Suomen yliopisto
Instituutin johtajat

1992–1995 Jukka Mallinen
1995–1998 Merja Wahlroos
1998–2000 Timo Vihavainen
2000–2004 Jarmo Nironen
2005–2008 Helena Autio-Meloni
2008–2011 Mira Pitkänen
2011–2012 Kirsi Tykkyläinen
2012-2016 Elina Kahla
2017 (maaliskuu– huhtikuu) Maarit Uber
2017 Mika Pylsy (V.t.)
2018–31.12.2022 Sani Kontula-Webb
Aiheesta muualla

Suomen Pietarin instituutin kotisivut (Arkistoitu – Internet Archive)
Suomen kulttuuri- ja tiedeinstituutit
Stixaceae

| Stixaceae> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kladi::  Rosidit Rosidae
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Brassicales
Heimo::  Stixaceae  Doweld
Suvut
 Forchhammeria  Neothorelia  Stixis  Tirania 
Katso myös
   Stixaceae Wikispeciesissä   Stixaceae Commonsissa 
Infobox OKNimi-testi OK: 
Stixaceae on pieni kasviheimo koppisiemenisten Brassicales-lahkossa. Lahkon tunnetuin heimo on ristikukkaiskasvit (Brassicaceae).
Tuntomerkit

Heimon kasvit ovat pensaita tai kiipeileviä köynnöksiä, joiden lehdet ovat tavallisesti yksinkertaisia, joskus kolmilehdykkäisiä. Lehdet ovat sulkasuonisia, sivusuonet suuntautuvat lavan kärkeä kohti. Joskus korvakkeiden asemassa on piikkejä. Kukissa on neljästä kahdeksaan verholehteä, teriö puuttuu tai terälehtiä on kuusi. Sikiäin koostuu kahdesta neljään yhteenkasvaneesta emilehdestä, ja siemenaiheet kiinnittyvät aksiletyyppiseen istukkaan; siemenaiheita on harvoin yksi, tavallisesti useampia kussakin emilehdessä. Luotti on liuskainen. Hedelmä on mehevä.
Levinneisyys

Heimo on levinnyt Kaakkois-Aasiaan ja Keski-Amerikkaan.
Luokittelu

Heimon lähimmät sukulaiset ovat Borthwickiaceae ja resedakasvit (Resedaceae). Sukuja Stixaceae-heimossa on neljä ja lajeja 20. Puolet lajeista kuuluu sukuun Forchhammeria ja suvussa Stixis niitä on seitsemän. Muut suvut ovat Tirania ja Neothorelia, jotka ovat huonosti tunnettuja. Forchhammeria-lajeilla on metyyliglukosinolaatteja, kuten kapriskasveissa (Capparaceae) ja hämähäkkikukkakasveissa (Cleomaceae), emilehtiä on kaksi, verholehtiä epäsäännöllinen määrä, terälehdet puuttuvat, yksi siemenaihe emilehdessään ja tavallisesti yksisiemeninen hedelmä. Suvussa Tirania on kuusi verho- ja terälehteä.
Sikkimin osavaltiovaalit 2019

Sikkimin osavaltiovaaleissa 2019 valittiin 32 lainsäätäjää Intian Sikkimin osavaltioparlamenttiin. Vaalit järjestettiin 11. huhtikuuta samanaikaisesti kuin Intian parlamenttivaalit. Vaalien osapuoluet olivat istuvan osavaltiopääministeri Pawan Kumar Chamlingin Sikkim Democratic Front (SDF) ja oppositiojohtaja Prem Singh Tamangin johtama Sikkim Krantikari Morcha (SKM). Pienempiin puolueisiin lukeutui Intian kansanpuolue (BJP), joka oli vaaliliitossa Sikkim Krantikari Morchan kanssa ja Intian kongressipuolue sekä jalkapalloilija Baichung Bhutian Hamro Sikkim Party.
Taustaa

Edellisissä vuoden 2014 osavaltiovaaleissa Pawan Kumar Chamlingin Sikkim Democratic Front sai 22 paikkaa. Toiseksi jäänyt Sikkim Krantikari Morcha sai jäljelle jääneet 10 paikkaa. Pawan Kumar Chamling, joka oli toiminut Sikkimin pääministerinä yhtämittaisesti vuodesta 1994, aloitti viidennen kautensa virassa. Sikkimin kaikissa osavaltiovaaleissa vuodesta 1979 parhaiten menestyneet puolueet ovat olleet SDF:n ja SKM:n kaltaisia alueellisia puolueita. Suurten valtakunnallisten puolueiden kuten Kongressipuolueen ja BJP:n kannatus on perinteisesti ollut erittäin vähäistä. SKM:n puheenjohtaja Prem Singh Tamang oli yksi SDF:n perustajista vuonna 1993. Hän oli myös entinen Sikkimin karjanhoitoministeri Chamlingin hallituksessa vuosina 1994–1999. Tamang perusti SKM:n vuonna 2013 petyttyään SDF:n ja Chamlingiin, joita hän syytti nepotismista ja huonosta johtajuudesta. Joulukuussa 2016 Tamang tuomittiin vuodeksi vankeuteen karjanhoitoministeriaikoinaan tapahtuneista taloudellisista epäselvyyksistä johtuen. Sikkimin korkein oikeus vahvisti tuomion lainvoimaisuuden heinäkuussa 2017, minkä seurauksena Tamang oli vangittuna 2017–2018.
Pawan Kumar Chamling, joka tavoitteli kuudetta peräkkäistä virkakautta pääministerinä piti joulukuussa 2018 puheen puolueensa keskuskomitealle. Puheessaan Chamling ilmaisi, että SDF:n tulee voittaa Sikkimin suojelemiseksi. Hän otti puheessaan esille SKM:n Prem Singh Tamangin vuoden mittaisen vankeustuomion ja kuvasi SKM:n puoluekokousta korruptoituneiden, hyväksikäyttäjien ja kansanvastaisen aineksen kokoukseksi. Helmikuussa 2019 puolue antoi lupauksen, että puolet puolueen ehdokkaista tulisi olemaan uusia. Hän lupasi myös asettaa naisia ehdolle 30 prosenttiin vaalipiireistä.
Sikkim Krantikari Morcha hyökkäsi SDF:ää vastaan muun muassa tuomalla esille Chamlingin toteutumattoman vaalilupauksen vuodelta 2014. Chamling oli luvannut erota, jos kahdelle vähemmistöyhteisölle limboille ja tamangeille ei myönnettäisi kiintiöpaikkoja Sikkimin osavaltioparlamenttiin ennen vuoden 2019 vaaleja. SDF väitti, että lupauksen toteutumattomuus johtui Intian hallituksesta, joka ei ole kerennyt käsittelemään asiaa. Intian kansanpuolue päätti liittoutua SKM:n kanssa vastustaakseen SDF:ää. Kansanpuolue harkitsi liittoumaa myös Bhaichung Bhutian Hamro Sikkim Partyn kanssa, mutta se ei koskaan toteutunut.
Yksi vuoden 2019 osavaltiovaalien perusteemoista oli perustulo, jota kannattivat Sikkim Democratic Front ja Hamro Sikkim Party. Sikkim Krantikari Morcha vastusti perustuloa johtuen osavaltion taloudellisesta tilanteesta. Vaaleissa oli ehdolla 150 ehdokasta.
Tulokset

Vaalit voitti Sikkim Krantikari Morcha, joka sai 17 paikkaa 32:sta. SKM:n sai 165 508 ääntä eli 47,03 prosenttia. Sikkim Democratic Front sai hieman enemmän ääniä, mutta hävisi paikkojen määrässä. SDF:n tulos oli 167 620 ääntä ja 47,63 prosenttia. Intian kansanpuolue sai 5700 ääntä, Kongressipuolueen saadessa 2719. Muut puolueet saivat 3039 ja tyhjää äänesti 7367 äänestäjää. Vaalien seurauksena Sikkimin uudeksi pääministeriksi valittiin Prem Singh Tamang, joka korvasi Intian pitkäaikaisimman osavaltiopääministerin Pawan Kumar Chamlingin.
Sofia Boutella

Sofia Boutella vuonna 2014.
Sofia Boutella (s. 3. huhtikuuta 1982 Bab El Oued) on Algeriassa syntynyt ranskalainen hip-hop-tanssija, malli ja näyttelijä. Hän on esiintynyt muun muassa Niken mainoksissa. Hänen isänsä on säveltäjä ja koreografi Safy Boutella.
Boutella on näytellyt muun muassa elokuvissa Kingsman: Salainen palvelu (2015), Star Trek Beyond (2016), Atomic Blonde (2017), The Mummy (2017) ja Climax (2018).
Elämäkerta

Boutella syntyi Algeriassa, josta hän muutti 10 vuoden ikäisenä perheensä kanssa Ranskaan. Ennen muuttamista hän oli aloittanut tanssin opiskelun. Heti Ranskaan muutettuaan hän aloitti GRS-tanssin opiskelun. Myöhemmin hän vaihtoi tanssityylin hip-hopiin.
Hänet "löysi" Blanca Li, tunnettu koreografi, joka työskenteli muun muassa Daft Punkin kanssa. Sittemmin hän teki erilaisia rooleja elokuviin ja televisiosarjoihin, kuten "Sous le soleil" ja "Les Cordier, juge et flic".
Sofia tanssi myös Vagabond Crewn rinnalla, oli mukana luomuksessa nimeltä "Chienne de vie" ja Aphrodite-ryhmässä, jonka oli perustanut Vagabond Crewn Momo.
Nike teki hänestä mainoskasvonsa tarkoituksenaan saada julkisuuskuvaansa lisää hip-hoppia ja naisellisuutta, mikä tarjosi hänelle tilaisuuden tehdä yhteisytyötä koreografi Jamie Kingin kanssa. Sittemmin hän on tehnyt töitä monien tähtien kanssa kuten Madonna, Jamiroquai ja Rihanna. Hän osallistui Madonnan The Confessions Tour -kiertueelle vuonna 2005 ja "Sweet and sticky" -kiertueelle vuosina 2008-2009.
Musiikkivideoita

Axwell - Feel the vibe
Madonna - Hung up ja Sorry
Michael Jackson - Hollywood Tonight.
Sikkimin kieli

| Sikkim |
| --- | --- |
 Sikkimin kielen nimi tiibetiläisellä kirjaimistolla kirjoitettuna.
Oma nimi:  འབྲས་ལྗོངས་སྐད་
Tiedot
Alue:  Sikkim
Virallinen kieli:   Sikkim, Intia
Puhujia:  70 000
Sija:  ei 100 suuremman joukossa
Kirjaimisto:  tiibetiläinen kirjaimisto
Kielitieteellinen luokitus
Kielikunta:  Sinotiibetiläiset kielet
Kieliryhmä:  Tiibetiläiset kielet
ISO 639-3:  sip
 Ohje 
Sikkimin kieli (sikkimiksi འབྲས་ལྗོངས་སྐད་, bras ljongs skad) on sinotiibetiläisiin kieliin kuuluva kieli, jota puhutaan Intian Sikkimin osavaltiossa sekä paikoin Bhutanissa ja Nepalissa. Kielellä on virallisen kielen asema Sikkimin osavaltiossa englannin, nepalin ja lepchan rinnalla. Sikkimin puhuma-alue keskittyy Sikkimin osavaltion keskiosiin. Pohjoisessa, Kiinan rajalla, puhutaan tiibetiä.
Kieli tunnetaan myös nimellä Sikkimin tiibetti, bhutia, dranjongke, dranjoke, denzongpeke tai denzongke. Kielen nimi tarkoittaa kutakuinkin "riisilaakson kieltä".
Sikkimiä kirjoitetaan tiibetilläisellä kirjaimistolla. Sen läheisiä sukulaiskieliä ovat mm. dzongkha ja lakha.
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i | y |  | u |
| Keskivokaali | e | ø |  | o |
| Avoin | ɛ | ɐ |  |
Lähde:
Fonologia > Konsonantit

|  |  | Bilabiaali | Alveolaari | Retrofleksi | Alveopalataali | Palataali | Velaari | Glottaali |
| --- | --- | --- | --- | --- | --- | --- | --- | --- |
| Klusiili | tavallinen | p | b | t | d | ʈ | ɖ |  |  | k | g | ʔ |
| Klusiili | asp. | pʰ | tʰ | ʈʰ |  |  | kʰ |  |
| Klusiili | soinniton | b̥ | d̥ | ɖ̥ |  |  | g̊ |  |
| Affrikaatta | tavallinen |  | ts | dz |  |  | tɕ | dʑ |  |  |
| Affrikaatta | asp. |  | tsʰ |  |  | tɕʰ |  |  |
| Affrikaatta | soinniton |  |  |  |  | d̥ʑ̥ |  |  |
| Frikatiivi | Frikatiivi |  | s | z |  | ɕ | ʑ | ɕ | ʑ |  | h |
| Nasaali | Nasaali | m | n |  |  |  | ŋ |  |
| Likvida | Likvida |  | l | l̥ | ɽ | ɽ̥ |  |  |  |  |
| Approksimantti | Approksimantti |  |  |  |  | j | w |  |
Lähde:
Syyspäiväntasaus

Syyspäiväntasaus
Syyspäiväntasaus on hetki, jolloin Aurinko siirtyy taivaanpallon pohjoiselta puoliskolta eteläiselle. Se on joko 22. syyskuuta tai 23. syyskuuta. Aurinko on silloin zeniitissä päiväntasaajalla. Käyttöyhteydestä riippuen syyspäiväntasauksella voidaan tarkoittaa joko kellonlyömää, jona Aurinko siirtyy pois kyseiseltä pallonpuoliskolta tai koko vuorokautta, jonka aikana siirtyminen tapahtuu.
Sekä kevät- että syyspäiväntasauksessa aika auringonnoususta auringonlaskuun on 12 tuntia koko maapallolla.
Syyspäiväntasaus Suomessa

Syyspäiväntasauksen ajankohdat Suomessa vuosina 2000–2029. Kellonajat ovat muodossa UTC + 3 eli Suomen kesäaikaa.
| 0 | 1 | 2 |
| --- | --- | --- |
|  2000: 22. syyskuuta 20.28  2001: 23. syyskuuta 2.04  2002: 23. syyskuuta 7.55  2003: 23. syyskuuta 13.47  2004: 22. syyskuuta 19.30  2005: 23. syyskuuta 1.23  2006: 23. syyskuuta 7.03  2007: 23. syyskuuta 12.51  2008: 22. syyskuuta 18.44  2009: 23. syyskuuta 0.19  |  2010: 23. syyskuuta 6.09  2011: 23. syyskuuta 12.05  2012: 22. syyskuuta 17.49  2013: 22. syyskuuta 23.44  2014: 23. syyskuuta 5.29  2015: 23. syyskuuta 11.21  2016: 22. syyskuuta 17.21  2017: 22. syyskuuta 23.02  2018: 23. syyskuuta 4.54  2019: 23. syyskuuta 10.50  |  2020: 22. syyskuuta 16.31  2021: 22. syyskuuta 22.20  2022: 23. syyskuuta 4.04  2023: 23. syyskuuta 9.50  2024: 22. syyskuuta 15.43  2025: 22. syyskuuta 21.19  2026: 23. syyskuuta 3.05  2027: 23. syyskuuta 9.01  2028: 22. syyskuuta 14.45  2029: 22. syyskuuta 20.37  |
Syyssahrami

| Syyssahrami |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kurjenmiekkakasvit Iridaceae
Suku::  Sahramit Crocus
Laji::  speciosus
Kaksiosainen nimi
 Crocus speciosus  M.Bieb. 
Katso myös
   Syyssahrami Wikispeciesissä   Syyssahrami Commonsissa 
Infobox OKNimi-testi OK: 
Syyssahrami eli kaukasiansyyssahrami (Crocus speciosus) on sahramien sukuun kuuluva laji. Sitä tavataan luonnonvaraisena Turkissa, Kaukasuksen alueella, Krimin niemimaalla ja Iranissa. Kasvi on 12–15 senttimetriä korkea. Yhdestä mukulasta kasvaa yleensä neljä lehteä, jotka ilmestyvät vasta pitkän aikaa kukinnan jälkeen. Kukkien väri on vaalea sinivioletti tai valkoinen ja emilehdet ovat oranssit ja haaroittuneet. Syyssahrami kukkii syyskuulta lokakuulle. Kasvi menestyy aurinkoisella paikalla hiekansekaisessa maassa. Kasvia lisätään sivumukuloista, joita saadaan jakamalla vanhempia ja hyväkuntoisia yksilöitä kesän lopulla. Sekä istutussyvyys että istutusväli on noin 10 cm. Syyssahrami saattaa kukkia ensimmäisen kerran vasta toisena syksynä istutuksesta.
Aiheesta muualla

Kassu – Kasvien suomenkieliset nimet: Syyssahrami (Crocus speciosus)
Suomen Lajitietokeskus: Kaukasiansyyssahrami – Crocus speciosus
Sonic & Knuckles

| Sonic & Knuckles |
| --- | --- |

Kehittäjä:  Sonic Team
Julkaisija:  Sega
Jakelija:  Steam ja Nintendo eShop
Ohjaaja:  Hirokazu Yasuhara
Tuottaja:  Yūji Naka
Suunnittelija:  Takashi Iizuka
Säveltäjä:  Tatsuyuki Maeda ja Howard Drossin
Pelisarja:  Sonic the Hedgehog
Julkaistu:  EU 18. lokakuuta 1994NA 17. lokakuuta 1994JP 28. lokakuuta 1994
Lajityyppi:  tasohyppely
Pelimuoto:  yksinpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 3  USK 6 
Alusta:  Sega Mega Drive
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
Sonic & Knuckles on Sonic Teamin kehittämä ja Segan julkaisema tasohyppelypeli. Peli on julkaistu vuonna 1994 Sega Mega Drivelle.
Peli kuuluu Sonic the Hedgehog -pelisarjaan ja on suoraa jatkoa Sonic the Hedgehog 3:lle.
Sonic & Knucklesin pelimoduuleita, joihin on mahdollista asettaa toinen pelimoduuli.